ร้านเจ๊ณีตั้งอยู่บนถนนฝั่งขาเข้า กทม.เลยร้านขนม ของฝาก ศรีฟ้ามาประมาณ 1 กม. บริเวณแยกหนองเสือ หน้าร้านมีที่จอดรถสะดวก จากป้ายข้างร้านบอกว่าร้านนี้มีดีที่ปลา จึงตั้งใจมาสั่งปลาเค้าทานค่ะ

พอถึงร้าน ทางร้านแจ้งว่าไม่มีปลาเค้าบริการนานแล้ว จึงสั่งเป็นปลาคังทอดน้ำปลา (210 บาท) แทน ปลาคังของทางร้านทอดใหม่ ๆ กรอบนอกนุ่มใน น้ำราดรสเค็มนำหวานตาม รสชาติดี แนะนำค่ะ

ยำเห็ดขาว (100 บาท) จานนี้รสชาติจัดจ้าน ทางร้านใส่กุ้ง ปลาหมึก หมูสับ และเห็ดขาว ทานกันจุใจเลยค่ะ

ร้านนี้ข้าวสวยหอม นุ่ม จานละ 10 บาท 

รายการอาหาร รวมน้ำเปล่า+น้ำแข็ง รวมจ่าย 350 บาท

โดยรวมร้านนี้อาหารรสชาติดี หากสั่งปลาทอดจะช้าหน่อย ถ้ามาทางไกล โทรสั่งก่อนจะดีกว่า การบริการทั่วไปดีค่ะ